SIA „Rīgas Austrumu klīniskā universitātes slimnīca”
Reģ. Nr. 40003951628
Hipokrāta iela 2, Rīga, LV-1038

Atklāta konkursa 
„Dezinfekcijas līdzekļu piegāde automātiskās dezinfekcijas iekārtai Soluscope 3 fleksiblo endoskopu dezinfekcijai”
RAKUS 2018/09K

ATKLĀTA KONKURSA ZIŅOJUMS

Rīgā, 	2018. gada 23.aprīlī

Pasūtītāja nosaukums: SIA „Rīgas Austrumu klīniskā universitātes slimnīca”, Hipokrāta ielā 2, Rīgā, LV – 1038.
Iepirkuma identifikācijas numurs: RAKUS 2018/09K
Iepirkuma priekšmets: Dezinfekcijas līdzekļu piegāde automātiskās dezinfekcijas iekārtai Soluscope 3 fleksiblo endoskopu dezinfekcijai.
CPV kods: : 33631600-8
Datums, kad paziņojums par līgumu publicēts Iepirkumu uzraudzības biroja tīmekļvietnē: 13.02.2018.
Iepirkuma komisijas sastāvs:
Komisijas priekšsēdētājs:			U.Jaspers, Medicīnas tehnoloģiju daļas vadītājs;
Komisijas priekšsēdētāja vietnieks: 	Ē. Kalniņš, stacionāra „Gaiļezers” galvenais ārsts;
Komisijas locekļi:		I. Ostaškova, Medicīnas ierīču daļas vecākā medicīnisko iekārtu inženiere;
		I. Krūmiņa, Iepirkumu un līgumu daļas vadītāja; 	 
Sekretāre: 				E.Tiltiņa, Iepirkumu un līgumu daļas juriste;
Eksperts/ iepirkuma procedūras
dokumentu sagatavotājs:		M.Liepiņš, Infekciju uzraudzības dienesta vadītājs.

Iepirkuma komisija ir izveidota un darbojas, pamatojoties uz SIA „Rīgas Austrumu klīniskā universitātes slimnīca” valdes 2018. gada 30. janvāra lēmumu Nr. V1/01-01/18/37. 

Pretendentiem noteiktās kvalifikācijas prasības
[bookmark: _Toc53909471][bookmark: _Toc61422137]1. Pretendents ir reģistrēts normatīvajos aktos noteiktajā kārtībā.
2.Pretendents tiek izslēgts no turpmākas dalības Konkursā Publisko iepirkumu likuma (PIeL) 42. panta pirmajā un otrajā daļā noteiktajos gadījumos un PIeL 42. pantā noteiktajā kārtībā.
3.Ja pretendents vai personālsabiedrības biedrs, ja pretendents ir personālsabiedrība, atbilst PIeL 42. panta pirmās daļas 1., 3., 4., 5., 6. vai 7. punktā vai otrās daļas 1. vai 2. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Vērtējot pretendentu uzticamības nodrošināšanai iesniegto pierādījumu atbilstību, iepirkuma komisija piemēro PIeL 43. panta noteikumus.
4.Pasūtītājs izslēgs pretendentu no turpmākās dalības iepirkuma procedūrā šādos gadījumos:
4.1. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ Pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma;
4.2. pretendents ir izdarījis smagu profesionālās darbības pārkāpumu:
· negodīga konkurence, maldinoša reklāma un negodīga komercprakse;
· grāmatvedības un statistiskās informācijas noteikumu pārkāpšana;
· darba samaksas noteikumu pārkāpšana.
kas liek apšaubīt tā godīgumu, vai nav pildījis ar pasūtītāju vai publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams;
4.3.uz personālsabiedrības biedru, ja pretendents ir personālsabiedrība, ir attiecināmi Nolikuma 3.4.2. punkta nosacījumi;
4.4.uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās publiska būvdarbu, pakalpojuma vai piegādes līguma vērtības, ir attiecināmi Nolikuma 3.4.1. vai 3.4.2. punkta nosacījumi;
4.5.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi Nolikuma 3.4.1. vai 3.4.2. punkta nosacījumi.
5. Pretendentam ir Eiropas Savienības valstī izdots piedāvātās preces CE atbilstības sertifikāts.
6. Pretendentam ir ražotāja vai tā pārstāvja pilnvarojums par tiesībām izplatīt un pārdot piedāvātās preces Latvijas Republikā.

Piedāvājuma vērtēšana un piedāvājuma izvēles kritēriji 	
Piedāvājumu vērtēšana	
1. Vērtēšana notiek sekojoši:
· piedāvājumu noformējuma pārbaude;
· pretendentu atbilstības kvalifikācijas prasībām pārbaude;
· piedāvājumu atbilstības pārbaude;
· piedāvājuma iepirkuma līguma slēgšanas tiesību piešķiršanai izvēle saskaņā ar noteiktajiem piedāvājuma izvērtēšanas kritērijiem;
· pretendenta, kuram būtu piešķiramas iepirkuma līguma slēgšanas tiesības, atbilstības PIeL 42. panta, kā arī PIeL 43. panta (ja attiecināms) noteikumiem pārbaude.
2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:
· pretendents neatbilst šajā Nolikumā norādītajiem kritērijiem vai normatīvo aktu prasībām;
· pretendents izslēdzams atbilstoši PIeL noteikumiem;
· pretendents norādījis nepatiesas ziņas;
· pretendents nav sniedzis ziņas par atbilstību minētajiem kritērijiem (nav iesniedzis visus Nolikuma 4. punktā norādītos dokumentus vai prasīto informāciju);
· piedāvājums neatbilst normatīvajos aktos un Nolikumā norādītajām prasībām;
· pretendenta piedāvājums ir nepamatoti lēts.
3. Komisija, vērtējot pretendentu finanšu piedāvājumus, pārbauda vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā cena par 1L euro (EUR) bez PVN. Par kļūdu labojumu komisija paziņo pretendentam.
4. Ja piedāvājums šķietami ir nepamatoti lēts, komisija rīkojas PIeL 53. pantā noteiktajā kārtībā.
5. Komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm.
6. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.
7. Visā Konkursa norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.
Piedāvājumu izvēles kritērijs
1.Iepirkuma komisija izvēlas saimnieciski visizdevīgāko piedāvājumu, kā piedāvājuma izvēles kritēriju nosakot viszemāko cenu atbilstoši Nolikumā un tehniskajā specifikācijā izvirzītajām prasībām.
2. Vienādas cenas gadījumā komisija izvēlas pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).
3.Vienādas cenas gadījumā komisija pretendentiem pieprasa Nolikuma 5.2.2. punktā minēto informāciju. Ja pēc šā kritērija pretendentu novērtējums ir vienāds, komisija rīko sēdi, kurā veic izlozi, pieaicinot pretendentu pārstāvjus.
Piedāvājumu iesniegšanas termiņš: 06.03.2018. plkst.13.00. 
Piedāvājumus iesniegušie pretendenti: SIA „A.Medical”.
Pretendenta piedāvātā cena: 64633,00 EUR bez PVN.
Piedāvājumu atvēršanas vieta, datums un laiks: 2018. gada 6.martā plkst. 1300 Rīgā, Hipokrāta ielā 2, stacionārā „Gaiļezers”, 1. stāvā Administrācijas telpās, Iepirkumu un līgumu daļā, 115. kabinetā.
Pretendenta, ar kuru tiks slēgts līgums, nosaukums un līgumcena: 
SIA „A.Medical”, līgumcena 64633,00 EUR bez PVN.

Pamatojums iepirkuma procedūras nepārtraukšanai:
No iepirkuma procedūras izsludināšanas dienas līdz piedāvājuma atvēršanas brīdim neviens ieinteresētais piegādātājs neuzdeva nevienu jautājumu un neiesniedza nevienu vēstuli par iepirkuma dokumentācijā izvirzītajām prasībām. Izvirzītās prasības neatšķiras no citu iepirkumu, līdzīgu pēc satura un būtības, izvirzītajām prasībām. Līdz ar to, ir uzskatāms, ka izvirzītās pretendentu atlases prasības ir objektīvas un samērīgas.

Komisijas priekšsēdētājs:							U.Jaspers

Komisijas priekšsēdētāja vietnieks: 					Ē. Kalniņš 

Komisijas locekļi:						I. Ostaškova
		
						I. Krūmiņa

Sekretāre: 								E.Tiltiņa

Eksperts/ iepirkuma procedūras
dokumentu sagatavotājs:								M.Liepiņš

